mūžizglītības veicināšana	attīstības iniciatīvas”	pieejams finansējums un 1 kārta 2018.gadā, ja pieejams finansējums	inventāru 2 amatnieku darbnīcas vai realizēts 1 projekts tautas tērpu komplektu iegādei. Atbalstītas 4 sabiedriskās organizācijas.

### 3.2. cita ārējā finansējuma nepieciešamība un piesaistīšanas novērtējums (līdz 2000 zīmēm)

Ārējā finansējuma piesaistīšana ir nepieciešama, lai veicinātu stratēģijā nosprausto mērķu sasniegšanu papildu pieejamajam ELFLA finansējumam un ārpus definētajām aktivitātēm, veicinātu partnerības teritorijas iedzīvotāju iesaistīšanu SVVA stratēģijas īstenošanā. Ar Ināras un Borisa Teterevu fonda finansiālu atbalstu partnerība ir realizējusi projektu Ķekavas novada iedzīvotāju foruma norisei. Iedzīvotāju forumi ir veids, kā noteikt iedzīvotājiem svarīgus praktiskus mērķus un tos sasniegt, piedaloties pašiem iedzīvotājiem kā mērķa ierosinātājiem, veikt skaidrojošu un iedrošinošu darbu potenciālajiem rīcību jautājumu risinātājiem, kā arī izveidot mehānismus, kā kopienā izdiskutēt jaunu ideju iekļaušanu attīstības stratēģijā, ja tādas rodas. Ināras un Borisa Teterevu fonds turpinās atbalstīt Ķekavas novada fonda izveidošanu un darbību, sadarbība ar šo fondu tiks turpināta, tai skaitā attiecībā uz iedzīvotāju forumu periodisku organizēšanu teritorijas iedzīvotāju, uzņēmēju, NVO, jauniešu un citu mērķgrupu ideju ģenerēšanai, aktualizēšanai un konkretizēšanai, lai veicinātu to realizēšanu Ķekavas fonda aktivitāšu un SVVA stratēģijas ietvaros. Līdz ar to Ķekavas novada fonds ir viens no iespējamiem ārējā finansējuma avotiem SVVA stratēģijas mērķu sasniegšanai. Ārējo līdzekļu piesaistīšanas novērtējums ir labs. VRG „Partnerība „Daugavkrasts”” pašlaik realizē projektu ar Latvijas vides aizsardzības fonda finansiālu atbalstu, lai veicinātu iedzīvotāju aktivitātes sadzīves atkritumu šķirošanā un sasniegtu teritorijas attīstības stratēģijā nospraustos mērķus, kuru realizēšanā līdz šim sabiedrībai ir bijusi neliela atsaucība. Ar Ķekavas novada pašvaldību arī būtu uzsākamas pārrunas par iespējamu funkciju deleģēšanu saistībā ar mazo projektu konkursa organizēšanu līdzīgi, kā tas tiek realizēts Preiļu novada pašvaldībā sadarbībā ar Viduslatgales partnerību. Atsevišķas aktivitātes ir iespējams realizēt arī sadarbībā ar valsts institūcijām, piemēram, Nodarbinātības valsts aģentūru, realizējot Eiropas Sociālā fonda līdzfinansētus projektus NVO kapacitātes stiprināšanai un darbinieku apmācībai. Tāpat arī iespējams izmantot ES pārrobežu finansējuma instrumentus kopīgu projektu realizēšanai kopā ar citām VRG Latvijā un ārvalstīs, piemēram, Lietuvā, Latvijā, Igaunijā, Somijā, Zviedrijā tūrisma veicināšanai – kopīgu tūrisma maršrutu un piedāvājumu izstrādāšanai, mazās infrastruktūras izveidei, uzņēmēju tīklojumu veicināšanai. Papildus finansējums dažādām aktivitātēm, tai skaitā starptautiskās sadarbības projektiem var būt saņemams arī no dažādiem mērķgrupas – uzņēmēju pārstāvjiem sabiedrības informēšanas pasākumu realizēšanai, apmācībām, kā arī infrastruktūras objektu izveidošanai. Lielāka uzmanība tiks pievērsta brīvprātīgo darbam, kas palīdz dažādu projektu un aktivitāšu realizēšanai arī, ja nav pieejami lieli finansiāli līdzekļi, tai skaitā vides aizsardzības aktivitātēm, vides sakopšanas talkām, sociālās iekļaušanas aktivitātēm, apmācību, informēšanas un sabiedrības iesaistīšanas pasākumu realizēšanai.